IDA-VIRU MEISTRIVÕISTLUSED RULLUISUTAMISES JA –SUUSATAMISES

JUHEND:

Võistluse eesmärgiks on rulluisutamise ja -suusatamise propageerimine laste, harrastajate ja võistlussportlaste seas.

Aeg ja koht: 23.08.2017 kell 18:30 Mäetaguse puhkealal

Võisteldakse ühisstardist, rulluisutajatele ja –suusatajatele peetakse arvestust eraldi.

Suusarulli distantsil on rullsuuskade klass vaba. Rullsuuskade ratta läbimõõt võib olla max 100 mm.

Distantsid:

Noormehed ja neiud - 1999 ja hiljem - 4 km (4 x 1 km)

Naised - 1998 ja varem - 6 km (6 x 1 km)

Mehed - 1998 ja varem - 8 km (8 x 1 km)

Stardiajad\*

4 km start 18.30

6 km start 18:50

8 km start 19:20

\* Olenevalt võistlejate arvukusest võib stardiaegu muuta.

Osalustasu 3 eurot (va noored), tasutakse numbri välja võtmisel. Võistlusnumber kinnitatakse paremale jalale.

Võistleja peab võistlema omas vanuseklassis. Soovituslik eelregistreerimine e-posti aadressil: johvi.rs@gmail.com (nimi, sünniaasta, elukoht, klubi, uisutaja/suusataja).Kohapealne registreerimine ja stardinumbrite väljastamine lõpeb 10 minutit enne starte.

Soojendussõidul palun jälgida võistlejaid.

Kõik osalejad peavad kandma kiivrit! Põlve-, küünarnuki- ja randmekaitsmed on soovituslikud.

Autasustatakse distantside 3 paremat vahetult peale võistlust.

Ida-Virumaa meistrivõistluste arvestuse eelduseks on, et võistleja elab, töötab või õpib Ida-Virumaal.

Juhendis käsitlemata küsimused lahendab peakorraldaja.

Korraldaja: spordiklubi Jõhvi RS koostöös IVSL-i, sponsorite ja toetajatega

Kontaktinfo: johvi.rs@gmail.com